《次韵李商老见怀之什》
宋代·洪刍

一日思君剧九秋，平生问事贾长头。邮传颇怪诗来晚，技痒遥怜笔不休。

王孙莫问投书渚，芳草空迷谷鹿洲。望断西山山尽处，云居何处只空愁。

作者简介：宋洪州南昌人，字驹父。洪朋弟。哲宗绍圣元年进士。放意江湖，不求闻达。徽宗崇宁中坐元符上书邪等，降官监汀州酒税，入党籍。钦宗靖康中为谏议大夫。汴京失守，坐为金人括财，流沙门岛卒。有《老圃集》、《香谱》。